ข้าวหอมร่วนไม่แฉะ และไม่มันมาก ทานกับไก่เนื้อนุ่ม ราดซีอิ๊วดำ ตามด้วยน้ำจิ้มเต้าเจี๊ยวปรุงเผ็ดเพิ่มเอง  มันฟินมาก อร่อยรสชาติเข้มข้นกลมกล่อม ถูกปากคนทานรสจัดอย่างเราเป็นที่สุด  ถ้าสั่งไก่เป็นจาน มาทานกับข้าวเป็นถ้วย ทางร้านจะเอาข้าวมาวางเพิ่มเผื่อไว้เลย (ไม่ทานไม่คิดตังค์) ใครจิตไม่แข็ง อร่อยจนต้องคว้ามาเบิ้ลข้าวเพิ่ม อ้วนกันไปอีก

ร้านนี้จัดให้ได้หมด จะสั่งแบบ หนึ่งจานเอาเนื้อส่วนไหน หนังครึ่งไม่หนังครึ่ง  ตับ เลือด ขอให้บอก

น้ำจิ้มเต้าเจี้ยว อร่อยเข้มข้น ถ้าชอบรสจัด ขอ ขิงและพริกมาเติมเพิ่มได้ค่ะ 

ทีเด็ดต่อมา คือ น้ำซุป  ร้านนี้จะให้เป็นน้ำซุปเป็ดตุ๋นมะนาวดองถ้วยเล็ก ให้มาแต่น้ำซุป ไม่มีเนื้อ ออกรสเปรี้ยวเค็มนิดๆ ทานคู่กับข้าวมันไก่อร่อยมากค่ะ แต่ถ้าอยากทานน้ำแกงเป็นโถ ก้อมีค่ะ คีบออกจากซึ้ง เสริฟร้อนๆกันเลย เช่น น้ำแกงมะระตุ๋นซี่โครงหมู  เกี่ยมฉ่าย เป็ดตุ๋นมะนาวดอง 

ร้านหาไม่ยากเลยค่ะ อยู่แถวสี่แยกเทเวศน์ บนถนนสามเสน คนละฝั่งกับแบงค์ชาติ  จากสี่แยกเดินมาประมาณตึกแถว สิบห้องได้
